钦定古今图书集成/理学汇编/学行典/第073卷 > 易经 > 《蛊卦》
## 钦定古今图书集成/理学汇编/学行典/第073卷 > 易经 > 《蛊卦》

《彖》曰：“蛊”，刚上而柔下，巽而止，蛊。

〈程传〉“刚上而柔下”，谓《干》之初九，上而为上九，《坤》之上六，下而为初六也。阳刚，尊而在上者也，今往居于上；阴柔，卑而在下者也，今来居于下。男虽少而居上，女虽长而在下，尊卑得正，上下顺理，治蛊之道也。